cyanic-selkie/wikianc huggingface dataset:
Ziba Qəniyeva
Şücaəti
1942-ci ilin may ayının 23-də Ziba Qəniyeva Leninqrad vilayətinin Molvotiski rayonunun Bolşoye Vraqovo kəndi uğrunda gedən döyüşlərdə xüsusilə seçildi. Bolşoye Vraqovo kəndinin qarnizonu üzrə snayper atəşi açmaq tapşırığını alan Qəniyeva kəndin şərqindəki yüksəkliklərə qalxdı. Tank tağımının hücumundan sonra düşmən geri çəkilməyə başladı, o, 9 döyüşçüdən ibarət qrup təşkil edərək geri çəkilən düşməni atəşə tutdu. Özü irəli keçərək isə altı alman öldürdü.
Bu zaman isə kəndin özündə sovet döyüşçüləri hücuma keçmişdilər. Qəniyevadan onlara yardım etməsi barədə xahiş edildi. Daha 6 döyüşçü götürərək qrupunu yardıma apardı. Kəndə doğru irəliləyərkən, Zibanın dəstəsi dağılmış binada mövqe tutmuş avtomatçı tərəfindən atəşə tutuldu. Amma Ziba özünü itirmədi, düşmənin arxasına keçərək onu güllələdi. Bu zaman isə güclü bombardman başladı və Qəniyeva qəlpə yarası aldı. Tezliklə düşmən kənddən çıxarıldı. Yarasına sarğı qoyulan kimi Qəniyeva alay komandirinə məruzə üçün gəldi.
Cəsarətli komsomolçunun şücaəti Sovet İttifaqı boyunca yayılmışdı. Bütün mərkəzi və yerli qəzetlərdə Ziba Qəniyevanın fotoşəkili yerləşdirilib və onun 20 faşisti snayperlə vurulması qeyd olunurdu. Alman qoşunları Qafqazın və Bakı neftinin zənginliyinə can atmasına görən Ziba, anaları, bacıları və qızları vətəni müdafiə etmək üçün ayağa qalxmağa səsləyirdi. 1942-ci ildə "Rabotnitsa" jurnalının 19–20 sayında onun müraciəti dərc edilmişdir:
Düşmənlər bizim gözəl, möhtəşəm Qafqazımıza hücum edirlər. Dağların qadınları: Kazaklar, çeçenlər, kabardino-balkarlar, azərbaycanlılar, gürcülər, ermənilər – Qafqaz və Zaqafqaziya göylərində yaşayan hər kəs, düşmənin quldur dəstələrinə qalxan ərlərinizə və qardaşlarınıza kömək edin! Neftlə, pambıqla, çiçəkli bağların meyvələri ilə - insanın əlini yaratdıqları hamısı ilə, zəhmətkeş kişilər və qadınlar, düşməni vurmaq olar! Böyük Oktyabr Sosialist İnqilabını fəth etmək istəyən lənətlənmiş barbarlara qarşı müdafiə olunaq: azadlıq, ləyaqət, şərəf! Düşmənə evlərimizi, uşaqlarımızı verməyəcəyik! Düşmənlərə ölüm! Bizim kəskin, sərt silahlardan qəti ölüm!
Bu döyüşdə göstərdiyi qəhrəmanlığa görə Şimali-Qərb cəbhəsinin qoşunlarının 1942-ci il 16 iyul tarixli 0869 №li əmrinə əsasən snayper-kəşfiyyatçı Ziba Qəniyeva "Qırmızı Bayraq" ordeni ilə təltif edildi.
Yaralanması
1942-ci ildə Ziba ağır yaralandı. Lakin onu, öz həyatlarını təhlükə altına alan döyüş yoldaşları (Fyodor Kirilov, Yakov Kolyako və Nina Solovey) döyüş meydanından xilas edə bildi. Zibanı təyyarə ilə Moskvaya yolladılar.
Xəstəxanada Zibanı Nikolay Mixayloviç Şvernik (SSRİ Ali Soveti Rəyasət Heyətinin Sədri sədri) və onun həyat yoldaşı Mariya Fyodorovna Şvernik hamiliyə götürdülər. Moskva hospitalında işləyən Mariya Fyodorovna qızın sözün əsl mənasında həyatını xilas etdi, çünki Ziba qan zəhərlənməsindən ölürdü. On bir ay Mariya Fyodorovna onun yatağının yanından çəkilmədi. O ayağa qalxanda isə yaşla dolmuş gözlərini ona dikərək, dedi ki, "Bütün normal qadınlar övladını 9 ay bətnində gəzdirir mən isə sənə 11 ay keşik çəkdim". Beləcə Ziba Nikolay Mixayoviçin və Mariya Fyodorovnanın qızı oldu.
İkinci Dünya müharibəsində o, 129 faşist məhv edib, göstərdiyi qəhrəmanlıq və şücaətə görə "Qırmızı Ulduz" ordeni və "Moskvanın müdafiəsinə görə" medalı ilə təltif edilib. O, Sovet İttifaqı Qəhrəmanı adına da layiq görülə bilərdi, amma onun anası repressiya qurbanı olduğu üçün mükafat vərəqi doldurulmamış qaldı.
Müalicədən sonra cəbhəyə qayıtdı. İkinci dəfə yaralanandan sonra isə 2 ilə yaxın müddəti hospitalda keçirdi, tərxis edildi və artıq əlil olduğundan bir daha döyüşlərdə iştirak etmədi.
Müharibədən sonrakı illər və şəxsi həyatı
thumb|Ziba Qəniyeva "[[Tahir və Zöhrə (film, 1945)|Tahir və Zöhrə" filmində şahzadə Moahim rolunda]]
thumb|left|1944-cü ildə Ziba Qəniyeva bağça uşaqları ilə
O, 1945-ci ildə özbək rejissor Nəbi Qəniyevin "Tahir və Zöhrə" filmində aşiq olmuş şahzədə Moahim rolunda çəkilir.
Ziba Qəniyeva Beynəlxalq Qadınlar Gününü çox sevirdi. O, deyirdi ki, harada yaşasa da, həmişə qeyri-adi insanlarla rastlaşır və onun pərəstiş etdiyi şəxslərə və dostlarına çevrilirdilər. O, teatr sənəti ilə daxili əlaqələrini heç vaxt qırmadığı ilə qürur duyurdu. Moskvada tanınmış rejissor, Mossovet adına Teatrın bədii rəhbəri Yuri Zavadski ilə ünsiyyət saxlayır, aktrisa Natalya Fateyeva ilə dostluq edirdi. Zibanı Azərbaycanın xalq artisti Mehdi Məmmədovla hələ Moskvada Teatr Sənəti İnstitutunda oxuduğu illərdə başlayan dostluq münasibətləri bağlayırdı. Tahir Salahovla tanışlığı və böyük dostluğu da Moskvada başlamışdı. O, Ziba Qəniyevanın şəklini də çəkmişdir. Heykəltəraş Cəlal Qaryağdı da ona "Snayper Ziba Qəniyeva" əsərini həsr etmişdi.
1985-ci ildə I dərəcəli Vətən Müharibəsi Ordeni ilə təltif edildi. Ziba Qəniyeva hər dəfə Bakıya gələndə (sonuncu dəfə 1990-cı illərin ortalarında, mart ayında gəlmişdi) mütləq Şəhidlər Xiyabanını ziyarət edirdi.
Ziba Qəniyeva 2010-cu ildə Moskvada vəfat edib.
Cino Rossetti
Cino Rossetti ( italyanca səslənmə [ˈdʒiːno rosˈsetti]; ) — İtalyalı keçmiş futbolçu. Mövqeyi hücunçu olub.
Karyera
Rozzetti karyerasına daha sonra əsas heyətdə oynadığı ikinci divizion klubu olan "Spetsiya"nın gənclər komandasında başlayır. Onun oyunu "Torino" klubunun rəhbərliyinin diqqətini cəlb edir və "Torino" onu transfer etmək üçun "Spetsiya" klubuna müraciət edir. Ancaq "Spetsiya" klubu oyunçunu satmaqdan imtina edir. Bu zaman Rossetti Çiliyə, bu ölkədə oynayan qardaşı Cuzeppenin yanına gedəcəyini və Çili çempionatında oynayacağını deyir. Bundan sonra "Spetsiya" klubunun rəhbərləri Cinonu klubdan buraxırlar və Rossetti "Torino"nun futbolçusu olur.
Turin komandasında Rossetti, Adolfo Balonçeri ve Xulio Libonatidən ibarət "Möcüzəvi üçlük" (Il trio delle meraviglie) ləqəbli məşhur hücum üçlüyünü formalaşdıraraq klubun liderlərindən birinə çevrilir. "Torino" ilə Rossetti 1927-ci ildə İtaliya çempionluğunu qazanır. Növbəti mövsümdə Rossetti 23 qol vuraraq çempionatın bombardirlərindən birinə çevrilir və komandasının ardıcıl ikinci dəfə İtaliyada ən güclü olmasına kömək edir. 1928-29 mövsümündə "Torino" "Bolonya" klubundan sonra ikinci oldu, lakin Rossetti özü 27 oyunda rekord 36 qol vuraraq çempionatın bombardiri olur. Rossetti 1933-cü ilə qədər "Torino"da oynayır və "Torino"nun heyətində 219 oyunda 136 qol vurur.
1933-cü ildə Rossetti "Napoli" klubuna keçir. Ancaq orda çox uğursuz olub sonra "Torino"ya qayıdır.
İtaliya milli komandasında Rossetti 27 yanvar 1927-ci ildə İsveçrə ilə matçda debüt etdi. Milli komandanın tərkibində 1928 yay olimpiadasına qatılır. Rozetti 1930-cu ildə Mərkəzi Avropa çempionatının çempionu və bombardiri olur (komanda yoldaşı Libonatti ilə birlikdə).
Seyidabad (Germi)
Seyidabad — İranın Ərdəbil ostanının Germi şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 211 nəfər yaşayır (37 ailə).
Fransada islam
Fransada islam — tərəfdarlarının sayı və əhəmiyyətinə görə Fransada ikinci ən böyük din, artım baxımından isə birincidir. Fransada müsəlmanların ən mühüm dini obyekti 1926-cı ildə əsası qoyulmuş və hazırda Əlcəzair hakimiyyətinin nəzarətində olan Paris Katedral Məscididir.
Fransada İslam tarixi
Müsəlmanlar 717-ci ildə Akvitaniyanı və 719-cu ildə Narbonnanı işğal edərək İspaniyadan Fransaya gəldilər. Fransa ərazisində 732-ci ildə Poitiers tarixi döyüşü baş verdi. Müsəlmanların şimala doğru irəliləməsi Çarlz Martelin komandanlığı altında frank qoşunları tərəfindən dayandırıldı. 888-ci ildə Fransanın cənubunda ərəb koloniyası olan Fraxinet quruldu və təxminən 100 il mövcud oldu. Fransada uzun müddət praktiki olaraq heç bir müsəlman yox idi. XIX–XX əsrin əvvəllərində müsəlman əhalisi çox olan ərazilər — Əlcəzair, Tunis, Mərakeş Fransaya birləşdirildi. Müsəlmanların Fransa ərazisinə kütləvi axını Birinci Dünya Müharibəsi zamanı, Şimali Afrikadan çoxlu sayda insanın ölkəni müdafiə etmək üçün cəlb edildiyi zaman baş verdi. Onların bir hissəsi sülh bağlandıqdan sonra Fransada qaldı. 1926-cı ildə Paris Katedral Məscidi Birinci Dünya Müharibəsində həlak olmuş müsəlman əsgərlərin xatirəsinə açılmışdır.
Məscidlər
Fransa Müsəlmanları Şurasının rəhbəri Dalil Əbu Bəkrin sözlərinə görə, 2015-ci ilin əvvəlində Fransada 2200 məscid var idi. . Onun fikrincə, mövcud məscidlərin sayı Fransada 7 milyon müsəlmanın mənəvi ehtiyaclarını ödəmirdi. Bununla bağlı Müsəlmanlar Şurası Fransada məscidlərin sayının artırılmasını tələb edib. Bu tələb dövlət qurumlarının islahatına cavabdeh olan nazir Tierri Mando və Fransa Yepiskoplar Şurası tərəfindən dəstəklənib. Milli Cəbhə partiyasının vitse-prezidenti Florian Filippo isə Fransada kifayət qədər müsəlman ibadət yerlərinin olduğunu bildirərək, məscidlərin ekstremizm yuvası olduğuna işarə etdi.
Fransada böyük müsəlman ictimai təşkilatları
Hazırda Fransada bir neçə böyük müsəlman ictimai təşkilatı fəaliyyət göstərir. 1983-cü ildən Fransa İslam Təşkilatları İttifaqı fəaliyyət göstərir, 2014-cü ildən BƏƏ səlahiyyətliləri tərəfindən terrorçu qruplar siyahısına daxil edilib. 2003-cü ildə Fransanın Müsəlman Etiqad Şurası yaradıldı, burada 2013-cü il seçkilərinin nəticələrinə görə Mərakeşli nümayəndələr üstünlük təşkil edir, lakin onun rəhbəri Paris Katedral Məscidinin imamıdır. 2006-cı ildə Mərakeşin dəstəyi ilə Fransa Müsəlmanları Assosiasiyası yaradıldı. Hər iki təşkilat bir-biri ilə əlaqəlidir.
NGC 5209
NGC 5209, Yeni Baş Kataloqda qeydə alınmış qalaktikadır. Göy üzündə Qız bürcü istiqamətində yerləşir. E2 tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Qırğızıstanda dəmiryolu
250px|thumb|Qırğızıstanda dəmiryoluQırğızıstanda dəmir yolu nəqliyyatı — respublika daxilində bir-biri ilə əlaqəsi olmayan və SSRİ-nin dağılmasından əvvəl onun vahid dəmir yolu şəbəkəsinin bir hissəsi olan, bir-birindən fərqli olan bir neçə hissədən ibarətdir. Müasir Qırğızıstan ərazisində ilk dəfə dəmir yolu 1924-cü ildə meydana çıxmışdır.
Tarix
Qırğızıstanın müstəqilliyi dövründə gənc respublikanın dəmir yolu şəbəkəsi SSRİ-dən miras qalan daxili birgə xətləri olmayan bir neçə hissədən ibarət idi. Bunlar marşrutların son dərəcə qısa hissələridir: Fərqanə - Qızılkiya, Qarasu - Oş, Xanabad - Cəlalabad - Kok-Yanqak, Üçqurqan - Taş-Kumır. Bu hissəslər Qırğızıstanın cənubunu Fərqanə Vadisinin şəhərləri ilə birləşdirir. Bundan əlavə Çaldovar - Bişkek - Rıbaçye (İssık-Kul) xətləri isə Qırğızıstanın şimal şəhərlərini Cənubi Qazaxıstanla birləşdirir.
1996-cı ildən bəri Çin-Qırğızıstan-Özbəkistan ("CKU") dəmir yolunun (Qırğızıstan dəmir yollarının cənub hissəsindən) mümkün tikinti planı müzakirə edilir.
Xüsusiyyətləri
2006-cı ildə Qırğızıstanın dəmir yollarının uzunluğu 470 km olmuşdur. 2012-ci ildə isə bundan yalnız 424 km hissəsi qalır. Dəmir yolu nəqliyyatı yük dövriyyəsinin təxminən 3% -ni təşkil edir. 2000-ci illərin əvvəllərinə olan məlumata görə hərəkətli heyətin aşınma dərəcəsi yüksəkdir. Dəmir yollarında 2500 yük vaqonu, 450 sərnişin vaqonu və 50 lokomotiv fəaliyyət göstərir. Nəqliyyat dövlət şirkəti olan Qırğızıstan Dəmir Yolları şirkəti tərəfindən həyata keçirilir.
Ölkənin dəmir yolu şəbəkəsi dağınıq bir-biri ilə əlaqəsi olmayan xətlərdən ibarətdir. Ayrı-ayrı xətlər ölkənin şimalını Qazaxıstanın dəmir yolları ilə və ölkənin cənub bölgələrini Özbəkistanın dəmir yolu şəbəkəsi ilə birləşdirir. Digər dəmir yolu xətləri Qırğızıstanın cənub-qərb bölgələrindən keçir, ölkənin böyük sənaye və əhali mərkəzlərini Fərqanə vadisi ilə birləşdirir.
Sərnişin qatarları
Bişkek-Moskva, Bişkek-Yekaterinburg, Bişkek-Novokuznetsk, Bişkek-Rıbaçye
Hiperbola (riyaziyyat)
thumb|right|Hiperbola əyrisi Hiperbola — tərs mütənasibliyin qrafikinə verilən addır.
Tərs mütənasiblik düsturu"y = k ÷ x"
Asimptotlar
Hiperbolanın asimptotları: Hiperbola 2 asimptotdan ibarətdir:
Xarakteristikası
Hiperbola Parabolanın tərsidir. Hiperbola iki budaqdan ibarətdir. k > 0 olduqda hiperbolanın budaqları I və III rüblərdə, k < 0 olduqda isə hiperbolanın budaqları II və IV rüblərdə yerləşir. Hiperbolanın xarakteristikasına aşğıdakı ifadələr aiddir:
Şabanlı (Germi)
Şahbazlı — İranın Ərdəbil ostanının Germi şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 108 nəfər yaşayır (22 ailə).
M48 Patton
300px|center|thumb|M48 Patton
M48 Patton Patton seriyasındakı tankların üçüncü və son orta tankıdır. M48 Patton tankları, Koreya və Vyetnam müharibələrində istifadə edilən əsas tanklardır. Amerikalı general George Pattonun adını daşıyır.
M48 Patton, ABŞ Silahlı Qüvvələrinin xidmətindəki M4 Sherman və M47 Patton tanklarını əvəz etmək üçün yaradılmışdır. M48 Patton, M47 Pattona bənzər görünsə də, M48 Patton tamamilə yeni bir tank dizaynındadır. M48 Patton tankı M60 Patton tankı xidmətə qəbul edilənə qədər ABŞ ordusunda bir ara keçid tankı olaraq xidmət etmişdir.
A5 modelləri ilə ABŞ Quru Qoşunları tərəfindən 1990-cı illərə qədər istifadə olunan bu tank sonradan xidmətdən çıxarıldı. Qərbi Almaniyanın silahsızlaşdırılması müqavilələrinə əsasən 1.000-ə qədər tank Türkiyəyə satılaraq əldən çıxarılmış, beləcə almanlar əllərindəki tankları yeniləmə fürsətindən ağıllı bir formada istifadə etmişdirlər. Türkiyənin əlindəki M48 tankları yavaş-yavaş xidmətdən çəkilməkdə olub, daha çox polis bölmələrinin qorunmasında istifadə edilməkdədirlər.
Ümumi xüsusiyyətləri
İstehsalçı ölkə: ABŞ
Tip: Əsas döyüş tankı
Xidmətə giriş ili: 1952 – günümüzə
Ekipaj: 4 nəfər İstehsal sayı: 12.000 ədəd
Modelləri: M60 Patton, Magach 1/2/3/4/5
Ölçülər
Ağırlığı: 44.8 ton
Uzunluğu: 6.96 m
Lülə daxil olmaqla: 8.81 m
Eni: 3.63 m
Hündürlüyü: 3.24 m
Klirens: 0.42 m
Müdafiə
Zireh qalınlığı: 120 mm tökmə homogen polad Tüstü bombaları
Performans
Zəminə təzyiq: 0,78 kq/sm ²
Dalış dərinliyi: 1.2 m
Xəndək keçmə: 2.6 m
Divar dağıtmaq: 0.9 m
Motor: Continental AVDS-1790 benzin
At gücü: 810
Maksimal sürət: 48 km/saat
Yanacaq çəninin tutumu: 757 litr
Mənzili: 113 km
Dayandırılması: burulma bar
Silahlanma
Əsas silahı: M48 M48A1/A2 tanklarında 90 mm-lik T54 topu
M48A3 tanklarında 90 mm-lik M41 topu
M48A5 tanklarında 105 mm-lik M68 yivli topu'''
Kalibr: 90 mm və 105 mm
Lülənin qalxma bucağı: 0º... +19º
Üfüqi tuşlama bucağı: 360º
Mərmi ağırlığı: 14.63 – 19.89 kq
Mərminin başlanğıc sürəti: 851 m/s
Atış tezliyi: 7 atış/dəqiqədə
Atəş məsafəsi:  1.4 km
Maksimal atəş məsafəsi: 10.3 km
12.7 mm “M2 Browning” pulemyotu
Mərmi: 12.7x99 mm
Atış tezliyi: 485-635 atış/dəqiqədə
Güllənin başlanğıc sürəti: 855 m/saniyə
Atəş məsafəsi: 1.8 km
Maksimal atəş məsafəsi: 6.7 km
'''7.62 mm “M73” pulemyotu Kalibr: 7.62 mm'''
Mərmi: 7.62x51 mm-lik NATO standartlarına cavab verir
Atış tezliyi: 500-625 atış/dəqiqədə
Güllənin başlanğıc sürəti: 853 m/saniyə
Atəş məsafəsi: 900 m
Maksimal atəş məsafəsi: 3.7 km
Qağartsi
Qağartsi — Azərbaycan Respublikasının Xocavənd rayonunun Qağartsi kənd inzibati ərazi dairəsində kənd. 1992-ci ildən 10 noyabr 2020-ci ilə kimi Ermənistan Silahlı Qüvvələrinin işğalı altında olmuşdur. İkinci Qarabağ müharibəsinin nəticələrinə əsasən imzalanmış 10 noyabr 2020-ci il tarixli üçtərəfli bəyanata uyğun olaraq Qağartsi kəndi Rusiya sülhməramlı qüvvələrinin nəzarətinə keçmişdir.
Toponimikası
Güman etmək olar ki, oykonim qaq (yumru), art (dag, yüksək- lik) və si (su) komponentlərindən düzəlib, "yumru başlı dağdan axan su" mənasındadır və Xonaşençaya işarədir.
Tarixi abidələri
Kənddə daşınmaz tarix və mədəniyyət abidəsi qeydə alınmamışdır.
Coğrafiyası və iqlimi
Kənd Xonaşen çayının sahilində, dağətəyi ərazidə yerləşir.
Mədəniyyəti
Kənddə mədəniyyət müəssisəsi mövcud deyil.
Təhsil
Kənddə təhsil müəssisəsi mövcud deyil.
Din
Kənddə dini ibadət yeri və ya dini icma qeydə alınmamışdır.
Səhiyyə
Kənddə səhiyyə müəssisəsi mövcud deyil.
Kommel
Kommel  — Fransa da kommuna, Rona-Alplar regionunda yerləşir. Departament — İzer. Kont-Sent-Andre kantonuna daxildir. Kommunanın dairəsi — Qrenobl.
INSEE kodu — 38121. Kommunanın 1999-cu il üçün əhalisi 598 nəfər təşkil edirdi. Kommuna dəniz səviyyəsindən 396 ilə 587 qədər metr yüksəklikdə yerləşir. Kommuna Paris dən təxminən 460 km cənub-şərqdə, Lion dan 50 km cənub-şərqdə, Qrenobldan 50 km şimal-qərbdə yerləşir.
Əhalisi
Əhalinin dinamikası (INSEE) :
Cil Abramson
Cil Ellen Abramson (19 mart 1954-cü ildə anadan olub) — Amerikalı müəllif və jurnalistdir. The New York Times qəzetinin keçmiş icraçı redaktoru kimi tanınır; Abramson bu vəzifəni 2011-ci ilin sentyabrından 2014-cü ilin may ayına qədər tutmuşdur. O, 160 illik tarixində ilk qadın icraçı redaktordu. Abramson 1997-ci ildə New York Times qəzetinə qatılıb, redaktor adlandırılmadan əvvəl Vaşinqton bürosunun müdiri və idarəedici redaktoru olaraq çalışmışdı. Əvvəllər The Wall Street Journal-da istintaq müxbiri və büro müdirinin müavini kimi də çalışıb.
Həyatı və təhsili
Abramson Nyu York şəhərində anadan olub və yəhudi evində böyüyüb. Orta məktəb diplomunu Etik Mədəniyyət Fieldston Məktəbindən, Harvard Universitetindən və Radcliffe Kollecindən almışdır.
Karyera
Harvard lisenziyası alarkən, Harvard Müstəqilliyinin İncəsənət Redaktoru idi və 1973-cü ildən 1976-cı ilə qədər Time jurnalında işləyib. Sonradan Amerikalı Hüquqşünas üçün böyük bir kadr müxbiri olaraq təxminən on il keçirmişdir. 1986-cı ildə, Washington-da Legal Times qəzetində baş redaktor təyin edildi, iki il xidmət etdi. 1988-ci ildən 1997-ci ilə qədər "The Wall Street Journal" ın Vaşinqton bürosunda baş müxbir olub, sonda büro müdirinin müavini vəzifəsinə yüksəlib. 1997-ci ildə The New York Times qəzetinə qatılıb, 2000-ci ilin dekabrında Vaşinqton bürosunun rəhbəri olub.
2010-cu ildə Abramson Times’ın saytında altı ay ərzində xəbər məzmunu üzərində işləmişdir. 2011-ci ilin sentyabrında Tayms qəzetinin icraçı redaktoru oldu, vəzifəsindən çıxan Bill Keller'i əvəz edərək, tam zamanlı yazıçı oldu.
Abramsonun Barnard Kollecində 14 may 2012-ci ildə başlanması təlimlərinə toxunması planlaşdırıldı. Prezident Barak Obamanın əvəzinə danışmasını istədikdən sonra çıxışı ləğv edildi. 2012-ci ilin May ayında Fairleigh Dickinson-un 69-cu Başlama Mərasimində fəxri dərəcə alıb.
Şəxsi həyatı
link=https://az.wikipedia.org/wiki/%C5%9E%C9%99kil:Kenneth_Morris_and_Jill_Abramson_(14171717015).jpg|alt=|thumb|211x211px 1981-ci ildə Henry Little Griggs ilə evlənib. Griggs o zaman Triad adlı siyasi ictimaiyyətlə əlaqələr şirkətinin prezidenti idi. O, özünü "qeyri-kommersiya təbliğat kampaniyalarında ixtisaslaşmış yazıçı, redaktor və media əlaqələri üzrə məsləhətçi kimi təsvir etmişdir. Onların iki övladı var.
Abramsonun bədənində dörd döymə var.
Eri Kanalı
right|thumb|Xəritə, New York Central Railroad (çəhrayı), West Shore Railroad (qırmızı) ve Eri Kanalı (mavi) right|thumb|Yüksəklik profili right|thumb| Aquädukt, Rochester Eri Kanalı, Eri gölü ilə Hudson çayını birbirinə bağlayır. 584 km uzunluğa, 12 metr genişliyə və 1,20 metr dərinliyə sahibdir. Şimali Amerika nın böyük beş gölünü Nyu-York dan Atlantik okean a bağlayır.Birinci dəfə 1699-cu ildə tövsiyə edilən kanalın yaradılmasına 1817-ci ildə başlanılmış və 26 oktyabr 1825-ci ildə açılmışdır.
NGC 447
NGC 447 — Yeni Baş Kataloqda qeydə alınmış qalaktika. Göy üzündə Balıqlar bürcü istiqamətində yerləşir. SB0-a tipli. tərəfindən ildə 27.94 sm (11 inç) ölçülü  vasitəsilə kəşf edilmişdir.
Şəki üsyanı (1930)
1930-cu ilin aprelində Şəkinin Baş Göynük kəndində baş vermiş üsyana Molla Mustafa Şeyxzadə başçılıq edirdi.
Şəki üsyanı 1930-cu il aprelin 13-də Şəki, Qax, Zaqatala, Balakən və Oğuzda Sovet hakimiyyətinə qarşı mülkədarların, burjua ünsürlərinin iştirakı ilə baş vermiş silahlı üsyanın ümumiləşdirilmış adıdır. thumb|Əhədxan Sultanov Cəfər bəy oğlu Əksəriyyəti süvarilərdən ibarət olan yaxşı silahlanmış 200 nəfər üsyançı 1930-cu il aprelin 13-də Göynük (şimal-qərb) və Zəyzid-Bideyiz (cənub-şərq) istiqamətlərindən şəhərə hücum etdilər. Hücum üçün əsas obyektlər həbsxana və rayon partiya komitəsinin binaları seçilmişdi.
20-30-cu illərdə Sovet hökumətinin kollektivləşmə siyasəti “xalqın kəskin narazılğına səbəb oldu”, beləliklə də 1930-cu ildə Şəkidə antisovet üsyan baş verdi.
1930-cu ildə baş vermiş Şəki üsyanı Azərbaycanda sovet hakimiyyətinə qarşı ən yaddaqalan üsyan hesab olunur. Hətta üsyan Moskvanı da ciddi narahat etmişdi.
Üsyan nəticəsində polis binası,Şəkidə yerləşən rus hərbi qarnizonu,komsomol binası,mərkəzi komitə binası və digər dövlət əhəmiyyətli binalar üsyançıların əlinə keçmişdir.Yalnız poçt binasına əhəmiyyətsiz bina kimi baxan üsyançılar buranı tutmamış və Bayramov soyadlı birisinin həmin poçtdan Mir Cəfər Bağırova vurduğu teleqramla Yevlaxdan,Bakıdan,Gəncədən və Zaqataladan Avram Yerqinyanın başçılığı ilə nizami ordu hissələri göndərilərək üsyan yatırılmışdır.
214 nəfər öldürülmüş,865 nəfər həbs edilmişdir.Qondarma məhkəmədə 865 nəfərdən 850 nəfəri sürgün edilmiş,15 nəfəri Qax rayon polis şöbəsində güllələnmişdir.
Güllələnlər arasında İlisulu Danyal sultanın nəslindən olan Əhədxan Cəfər bəy oğlu Sultanov da var idi, o 1930-cu ildə Şəkidə Sovet imperiyasına qarşı başlanmış üsyanın rəhbərlərindən biri olmuşdur.
Əhədxan Sultanov Akademik Əzəl Sultanovun böyük qardaşıdır.
Azobisizobutironitril
Azobisisobutyronitril (azobisizoyağ turşusunun dinitrili, AIBN, ДАК) – azo birləşmələri və nitrillər sinfinə aid üzvi maddədir. Radikal polimerləşmənin və digər radikal reaksiyaların tinisiatoru kimi istifadə olunur.
Fiziki xassələri
Molekul kütləsi	164.21 q/mol
Görünüşü 	ağ kristallar
Xassələri
Azobisisobutyronitril ağ toz olub, metanolda, etanolda həll olur, suda həll olmur. 0°C-də metanolda həllolma 1,8 q/100 ml, 20°C-də - 5 q/100 ml, 40°C-də - 16 q/100 ml-dir. 0°C-də etanolda həllolma 0,6 q / 100 ml, 20°C-də - 2 q/100 ml, 40° C-də - 7 q/100 ml-dir. Aseton, benzol, toluol, DMSO və DMFA üçün 20°C-də həllolma 100 q həllediciyə müvafiq olaraq 28, 10, 4.6, 7.2 və 19.8 q bərabərdir. Qızdırıldıqda, aşagıdakı sxemə uyğun olaraq sərbəst radikallara parçalanır:
Alınması
Azobisizobutronitril aseton, natrium siyanid və hidrazin sulfatdan 2,2'-siyanohidrazo-bis-propan vasitəsilə alınır [1].
Toksikologiya və təhlükəsizlik
Azobisisobutyronitril yüksək dərəcədə zəhərlidir. Benzoil peroksiddən daha az partlayıcıdır.
Qeyd
[1] Синтезы органических препаратов. Сборник 4. Москва, Иностранная Литература, 1953, стр. 245 [2] А М Торопцева и др. Лабораторный практикум по химии и технологии высокомолеулярных соединений Л.-Химия. 1972. [3] Дж. Дж. Ли Именные реакции. Пер. с англ. М., Бином 2006
Darya Sorokina
Darya Romanovna Sorokina — Azərbaycanı təmsil edən bədii gimnast, idman ustası, 2015-ci ildən bədii gimnastlardan ibarət Azərbaycan yığmasının heyətinin üzvüdür.
Darya Sorokina Azərbaycanı 2017, 2020, 2021, 2022 və 2023-cü illərdə Avropa Çempionatlarında təmsil edib. Nəticədə 2020-ci ildə 1 gümüş və 2 bürünc medala, 2022-ci ildə 3 bürünc medala, 2023-cü ildə isə 1 qızıl və 1 bürünc sahib olub. Azərbaycanı 2021-ci ildə baş tutan Olimpiya Oyunlarında təmsil edib.
Darya Sorokina həm də 2019, 2021 və 2022-ci illərdə Dünya Çempionatında mübarizə aparıb. 2022-ci ildə Sofiya şəhərində baş tutan turnirdə onun da təmsil olunduğu qrup tarixi nəticəyə imza atıb. Darya Sorokina, Güllü Ağalarzadə, Kamilla Əliyeva, Ləman Əlimuradova, Yelizaveta Luzan və Zeynəb Hümmətova ibarət qrup 2022-ci il sentyabrın 18-də Bolqarıstanın Sofiya şəhərində baş tutan 39-cu Dünya Çempionatında 3 lent / 2 topla turnirdə 30.750 balla üçüncü pillənin sahibi olmaqla turnirin bürünc medallarına sahib olublar. Bu Azərbaycan idmanı tarixində bədii gimnastların qrup turnirində Dünya Çempionatında əldə olunan birinci və yeganə medaldır.
2023-cü il mayın 21-də isə 39-cu Avropa Çempionatında çıxış edən Darya Sorokina, Güllü Ağalarzadə, Ləman Əlimuradova, Yelizaveta Luzan və Zeynəb Hümmətova ibarət qrup 3 lent / 2 top turnirində 32.150 balla turnirin qalibi olaraq Azərbaycan idmanı tarixində bədii gimnastların qrup turnirdə birinci və yeganə çempionluğu əldə elədi.
Həyatı
Darya Romanovna Sorokina 2002-ci il noyabrın 29-da anadan olub Ocaq İdman Klubunun üzvüdür.
Subaydır.
Karyerası
Darya Sorokina 2011-ci ilin noyabrında Azərbaycan Birinciliyində 2002-ci il təvəllüdlü gimnastlar arasında iplə turnirdə qızıl medala sahib oldu. 2012-ci ilin fevralında Darya Sorokina Baкı Birinciliyində 2002-ci il təvəllüdlü gimnastlar arasında turniri gümüş medalla başa vurdu. Həmin ilin iyulunda isə Darya Sorokina İstanbul şəhərində topla turnirdə gümüş medala sahib olmaqla beynəlxalq turnirlərdə birinci uğuruna imza atdı. Daha sonra Darya Sorokina Baкı Çempionatında və Azərbaycan Birinciliyini gümüş medallarla başa vurdu.
2016-cı ilin mayında Darya Sorokina gənclər arasında Azərbaycan Çempionatında iplə turnirdə bürünc medala sahib oldu. Daha sonra Darya Sorokina iyunda Astana şəhərində (Qazaxıstan) "ZHULDYZ-CUP" beynəlxalq turnirində mübarizə apardı və gürzlərlə turnirdə qızıl, topla turnirdə isə gümüş medallara sahib oldu.
2017-ci il: Gənclərdən ibarət qrupda debüt
Bundan sonra bədii gimnastlardan ibarət Azərbaycan yığmasının baş məşqçisi Mariana Vasilevanın qərarına əsasən Darya Sorokinanın qrup turnirlərində çıxış eləməsi daha məqsədəuyğun hesab edildi. 2017-ci ildə Darya Sorokina gənclərdən ibarət qrupun heyətinə daxil edildi. Qrupun heyəti Darya Sorokina, Fatimə Əsgərova, Güllü Ağalarzadə, Narın Qurbanova, Nərmin Cahangirovadan ibarət oldu. Qrupun birinci turniri 2017-ci ilin aprelində İtaliyanın Pezaro şəhərində baş tutan gənclər arasında FIG World Cup beynəlxalq turniri oldu. Həmin turnirin nəticələrinə əsasən qrup 10 gürzlə proqramın icrasına əsasən turnirin bürünc medallarına sahib oldu.
Daha sonra qrup 2-4 mayda Bolqarıstanın Sofiya şəhərində baş tutan beynəlxalq turnirdə mübarizə apardı. Ümumi turnirin nəticələrinə əsasən qrup 31.800 balla Rusiya və Bolqarıstan gimnastlarından sonra üçüncü pillədə qərarlaşdı və turniri bürünc medalla başa vurdu.
İlin birinci nüfuzlu turniri 18-22 mayda Macarıstanın Budapeşt şəhərində baş tutan Avropa Çempionatı oldu. Həmin turnirdə Azərbaycanı gənclərdən ibarət qrup da təmsil elədi. Çempionatın qaydalarına əsasən hər bir qrup 2 dəfə 10 gürzlə proqramı icra eləməli idi. Komandanın birinci çıxışı referilər tərəfindən 15.150 balla qiymətləndirildi. Bu nəticəyə əsasən qrup yeddinci pillədə qərarlaşdı. Komandanın növbəti çıxışı isə uğursuz oldu və 15.000 balla qiymətləndirildi. Bu nəticəyə əsasən qrup 13-cü pillədə qərarlaşdı. Ümumi nəticədə Azərbaycan gimnastları 30.150 balla Avropa Çempionatını doqquzuncu pillədə başa vurdu.
2018-ci il: Dünya Çempionatında debüt
2018-ci ilin əvvəlində 15 yaşlı Darya Sorokinanın bir müddət fərdi turnirlərdə çıxış eləməsi qərara alındı. Həmin ilin mayında Darya Sorokina əvvəl Fransada, sonra isə Rusiyada baş tutan beynəlxalq turnirlərdə çıxış eləsə də, medala sahib ola bilmədi.
2018-ci ilin əsas turniri 10-16 sentyabrda Bolqarıstanın Sofiya şəhərində baş tutan Dünya Çempionatının. Komandanın baş məşqçisi Mariana Vasileva bu turnirdə Azərbaycan Darya Sorokina, Vera Qudis və Zöhrə Ağamirovanın təmsil eləməsini qərara aldı. Darya Sorokina Dünya Çempionatının təsnifat mərhələsində halqa ilə proqramda 15.500 balla 52-ci, topla proqramda 15.800 balla 48-ci, lentlə proqramda isə 11.800 balla 78-ci pillələrdə qərarlaşdı.
Dünya Çempionatından sonra Darya Sorokina Çexiyanın Brno şəhərində baş tutan beynəlalq turnirdə çıxış elədi və gürzlərlə proqramı beşinci pillədə başa vurdu.
2019-cu il: Doğma divarlarda Dünya Çempionatı və lisenziya
Darya Sorokinanın 2019-cu ilin martında əvvəl Fransada, sonra isə Latviyada baş tutan beynəlxalq turnirlərdə çıxış eləsə də, heç bir turnirdə medala sahib ola bilmədi. Apreldə Bolqarıstanda FIG World Cup beynəlxalq turnirində mübarizə aparsa da, bu səfər də turniri medalsız başa vurdu.
Bədii gimnastlardan ibarət Azərbaycan qrupunun 2019-cu ildə birinci nüfuzlu turniri 20–30 iyunda Belarusda baş tutan II Avropa Oyunları oldu. Apreldə zədələnən Siyana Vasilevanın zədəsi ciddi olduğuna görə qrupa yeni üzv cəlb edilməli idi. Azərbaycan yığmasının baş məşqçisi Mariana Vasileva qrupa 16 yaşlı Darya Sorokinanın daxil edilməsini qərara aldı. Bununla da II Avropa Oyunlarında Azərbaycanı Aliyə Paşayeva, Ayşən Bayramova, Darya Sorokina, Diana Əhmədbəyli və Zeynəb Hümmətovadan ibarət qrup təmsil elədi. Komanda əvvəlcə 5 topla turnirdə çıxış elədi. Komandanın çıxışı referilər tərəfindən 20.700 balla qiymətləndirildi və bu nəticəyə əsasən qrup yeddinci pillədə qərarlaşdı. Daha sonra qrup 3 halqa / 2 gürzlə proqramı icra elədi. Komanda bu səfər 24.275 balla altıncı pillədə qərarlaşdı. Ümumi nəticədə isə gimnastlar 44.975 balla 8 qrup sırasında Avropa Oyunlarını altıncı pillədə başa vurdu. Turnirdə ayrı-ayrı alətlər üzrə final mərhələsi baş tutmadı və təsnifat mərhələsinin nəticələri əsas alındı. Nəticədə qrup II Avropa Oyunlarını medalsız başa vurdu.
Avropa Oyunlarında sonra qrup 16–18 avqustda Belarusda baş tutan FIG World Challenge Cup beynəlxalq turnirində mübarizə apardı. Komanda 5 topa ilə proqramın icrasında uğursuz çıxış elədi və 25.650 balla təsnifat mərhələsini doqquzuncu pillədə başa vuraraq final mərhələsinə vəsiqə qazana bilmədi. 3 halqa / 2 gürzlə turnirdə Azərbaycan təmsilçiləri üçün uğursuz oldu. Komanda 25.500 balla doqquzuncu pillənin sahibi oldu və final mərhələsinə vəsiqə qazana bilmədi. Ümumi nəticədə isə gimnastlar 51.150 balla turniri doqquzuncu pillədə başa vurdu.
Aliyə Paşayeva, Ayşən Bayramova, Darya Sorokina, Diana Əhmədbəyli və Zeynəb Hümmətovadan ibarət qrupun növbəti turniri 22–25 avqustda Rumıniyanın Kluj şəhərində baş tutan FIG World Cup beynəlxalq turniri oldu. Komanda əvvəlcə 5 topla turnirdə çıxış elədi və 24.450 balla üçüncü pillənin sahibi olaraq final mərhələsinə vəsiqə qazandı. Daha sonra qrup 3 halqa / 2 gürzlə proqramı icra elədi. Kompozisiyası referilər tərəfindən 25.400 balla qiymətləndirilən qrup mərhələni birinci pillədə başa vurdu. Ümumi nəticədə isə Azərbaycan təmsilçiləri 49.850 balla turnirin gümüş medalına sahib oldu. Turnirin növbəti günü ayrı-ayrı alətlər üzrə final mərhələsi baş tutdu. Komanda əvvəlcə 5 topla proqramı icra elədi. Komandanın çıxışı 26.100 balla qiymətləndirildi və bu nəticəyə əsasən qrup turniri gümüş medalla başa vurdu. 3 halqa / 2 gürz turnirində də gimnastlar uğurla çıxış elədi və 24.650 balla turnirin bürünc medalına sahib oldu.
İlin əsas turniri 16–22 sentyabrda Azərbaycanda baş tutan bədii gimnastların 37-ci Dünya Çempionatı oldu. Bu turnir həm də 2020-ci ildə baş tutacaq Olimpiya Oyunlarında lisenziya verirdi. Bu turnirdə Azərbaycanı Aliyə Paşayeva, Ayşən Bayramova, Darya Sorokina, Diana Əhmədbəyli və Zeynəb Hümmətovadan ibarət qrup təmsil elədi. Komandaın əsas məqsədi olimpiya lisenziyasına sahib olmaq idi. Bunun üçün qrup ümumi nəticədə top-5-də qərarlaşmalı idi. Komanda əvvəlcə 5 topla turnirdə çıxış elədi. Kompozisiyası referilər tərəfindən 26.400 balla qiymətləndirilən qrup doqquzuncu pillədə qərarlaşdı. Daha sonra qrup 3 halqa / 2 gürzlə proqramı icra elədi. Komandanın çıxılışı 26.700 balla qiymətləndirildi və bu nəticəyə əsasən qrup yeddinci pillədə qərarlaşdı. Ümumi nəticədə isə Azərbaycan təmsilçiləri 53.100 balla turniri 24 qrup arasında 8-ci pillədə başa vurdu. Yaponiya Olimpiya Oyunlarının ev sahibi olduğuna görə, Rusiya, Bolqarıstan və İtaliya nümayəndələri isə olimpiya lisenziyasını hələ 2018-ci il Dünya Çempionatında təmin elədiyinə görə olimpiya lisenziyası Belarus, İsrail, Çin və Ujrayna gimnastlarına verildi. Bununla da Azərbaycan gimnastları 12 ildən sonra Olimpiya Oyunlarının qrup turnirində təmsil olunmaq hüququna sahib oldu. Turnirin növbəti günü isə 3 halqa / 2 gürz turnirində final mərhələsi baş tutdu. Komandanın bu turnirdə çıxışı 26.450 balla qiymətləndirildi və qrup yeddinci pillənin sahibi oldu.
2020-ci il: Avropa Çempionatında gümüş medal
2020-ci ilin əsas turniri avqustda Yaponiyada baş tutmalı olan XXXII Yay Olimpiya Oyunları idi. Olimpiadada mübarizə aparmaq üçün lisenziyalar 2019-cu ilin sentyabrında Azərbaycanda baş tutan Dünya Çempionatında verildi. Həmin tunirdə mübarizə aparan Aliyə Paşayeva, Ayşən Bayramova, Darya Sorokina, Diana Əhmədbəyli və Zeynəb Hümmətovadan ibarət qrup nəticələrə əsasən olimpiya lisenziyasına sahib oldu.
2020-ci ilin əvvəlindən bütün dünyanın COVID-19 pandemiyası cənginə aldı. Martın 24-də Beynəlxalq Olimpiya Komitəsi (BOK) tərəfindən XXXII Yay Olimpiya Oyunlarının təxirə salınması barədə qərar qəbul elədi. Həmçinin 20–24 mayda Kiyev şəhərində baş tutmalı olan Avropa Çempionatı da təxirə salındı. Bundan sonra olimpiadada debüt üçün daha bir il gözləməli olan Azərbaycanın əsas yığmasının bir sıra — Aliyə Paşayeva, Ayşən Bayramova və Diana Əhmədbəylinin yığmadan uzaqlaşdı. Bundan sonra bədii gimnastlardan ibarət Azərbaycan yığmasının baş məşqçisi Mariana Vasileva tərəfindən yeni qrup formalaşdırıldı. Köhnə qrupun heyətindən sadəcə Darya Sorokina və Zeynəb Hümmətova yeni qrupun heyətində də yer aldı. Qrupun digər üzvləri isə gənclərdən ibarət qrupun əsas üzvləri Ləman Əlimuradova, Məryəm Səfərova və Yelizaveta Luzan oldu.
Təxirə salınan Avropa Çempionatının 26–30 noyabrda Kiyev şəhərində baş tutması qərara alındı. Bu turnirdə Azərbaycanı Darya Sorokina, Ləman Əlimuradova, Məryəm Səfərova, Yelizaveta Luzan və Zeynəb Hümmətovadan ibarət qrup təmsil elədi. Komanda əvvəlcə 5 topla turnirin təsnifat mərhələsində mübarizə apardı. Kompozisiyası referilər tərəfindən 34.600 balla qiymətləndirilən qrup təsnifat mərhələsini altı qrup sırasında birinci pillədə başa vurdu və final mərhələsinə vəsiqə qazandı. Bu həm də ümumi turnirdə Azərbaycan yığmasının medal şanslarını artırdı. 3 halqa / 4 gürz turnirində isə qrupun çıxışı referilər tərəfindən 31.700 balla qiymətləndirildi. Bu nəticələrə əsasən Azərbaycan təmsilçiləri altı qrup arasında sadəcə İsrail (33.475 bal) gimnastlarından geri qaldı. Bu nətilərə əsasən Azərbaycan qrupu bu turnirin də final mərhələsinə vəsiqə qazandı. Ümumi turnirdə isə Darya Sorokina, Ləman Əlimuradova, Məryəm Səfərova, Yelizaveta Luzan və Zeynəb Hümmətovadan ibarət qrup 66.300 balla Avropa Çempionatının gümüş medalına sahib oldu. Turnirin qalibi isə 67.575 balla İsrail gimnastları oldu. Həmçinin Azərbaycan gimnastları altı ildən sonra birinci dəfə qrup turnirində Avropa Çempionatının medalına sahib oldu. Avropa Çempionatında həmçinin gənclər və seniorlardan ibarət qrupların nəticələrinin cəminə əsasəndə medallar verildi. Bu nəticələrə əsasən gənclərdən və seniorlardan ibarət Azərbaycan qrupu turnirin bürünc medallarına sahib oldu. Daha sonra Azərbaycan qrupu ayrı-ayrı alətlər üzrə final mərhələlərində mübarizə apardı. Qrup əvvəlcə 5 halqa ilə turnirin final mərhələsində çıxış elədi. Kompozisiyası referilər tərəfindən 31.450 balla qiymətləndirilən Azərbaycan təmsilçiləri nəticələrə əsasən altı qrup sırasında dördüncü pillənin sahibi oldu. Turnirin sonunda Azərbaycan qrupu 3 halqa / 4 gürz turnirinin final mərhələsində mübarizə apardı. Referilər tərəfindən çıxışı 30.650 balla qiymətləndirilən qrup nəticələrə əsasən Avropa Çempionatının bürünc medalına sahib oldu.
2021-ci il: Olimpiya Oyunlarında mübarizə
2021-ci ildə də bədii gimnastlardan ibarət Azərbaycan yığmasının əsas qrupu Darya Sorokina, Ləman Əlimuradova, Məryəm Səfərova, Yelizaveta Luzan və Zeynəb Hümmətovadan ibarət oldu. Bu qrupun birinci turniri 26–28 martda Bolqarıstanın Sofiya şəhərində baş tutan FIG World Cup beynəlxalq turniri oldu. Turnirin birinci günü qup beş topla turnirdə mübarizə apardı. Kompozisiyası referilər tərəfindən 37.450 balla qiymətləndirilən qrup nəticələrədə əsasən 11 qrup sırasında üçüncü pillədə qərarlaşdı və final mərhələsinə vəsiqə qazandı. Üç halqa / dörd gürz turnirinin təsnifat mərhələsində isə qrupun çıxışı 33.500 balla qiymətləndirildi. Bu nəticələrə əsasən Azərbaycan təmsilçiləri 11 qrup sırasında dördüncü pillənin sahibi oldu və bu turnirin də final mərhələsinə vəsiqə qazandı. Ümumi nəticədə isə Darya Sorokina, Ləman Əlimuradova, Məryəm Səfərova, Yelizaveta Luzan və Zeynəb Hümmətovadan ibarət qrup 70.950 bal topladı. Bu nəticələrə əsasən Azərbaycan qrupu sadəcə Bolqarıstan təmsilçilərindən (84.350) geri qaldı və turnirin gümüş medalına sahib oldu. Turnirin növbəti günü ayrı-ayrı alətlərdə final mərhələsi baş tutdu. Azərbaycan qrupu əvvəlcə beş topla turnirdə mübarizə apardı. Bu turnirdə qrup uğursuz çıxış elədi və 26.400 balla 8 qrup sırasında sonuncu, 8-ci pillədə qərarlaşdı. Üç halqa / dörd gürz turnirinin final mərhələsində isə Azərbaycan qrupunun çıxışı referilər tərəfindən 33.450 balla qiymətləndirildi. Bu nəticələrə əsasən qrup turnirin bürünc medalına sahib oldu.
İlin növbəti nüfuzlu turniri 6–10 mayda Azərbaycanda baş tutan FIG World Cup beynəlxalq turniri oldu. Bu turnirdə də Azərbaycan qrupunun heyəti Darya Sorokina, Ləman Əlimuradova, Məryəm Səfərova, Yelizaveta Luzan və Zeynəb Hümmətovadan ibarət idi. Komanda əvvəlcə beş topla turnirin təsnifat mərhələsində mübarizə apardı. Qrupun çıxışı referilər tərəfindən 43.000 balla qiymətləndirildi. Bu nəticələrə əsasən Azərbaycan təmsilçiləri 11 qrup sırasında üçüncü pillənin sahibi oldu və final mərhələsinə vəsiqə qazandı. Üç halqa / dörd gürz turnirində isə qrup 38.850 balla 11 qrup sırasında dördüncü pillənin sahibi oldu. Bu nəticələrə əsasən Azərbaycan gimnastları final mərhələsinə vəsiqə qazansa da, ümumi nəticədə medal qazana bilmədi. Komanda ümumi nəticədə turniri 81.850 balla 11 qrup sırasında dördüncü pillədə başa vurdu. Turnirin növbəti günü ayrı-ayrı alətlərdə final mərhələsi baş tutdu. Azərbaycan gimnastları əvvəlcə beş topla turnirin final mərhələsində çıxış elədi. Kompozisiyası referilər tərəfindən 44.000 balla qiymətləndirilən qrup turniri üçüncü pillədə başa vurdu və bürünc medalın sahibi oldu. Daha sonra qrup üç halqa / dörd gürz turnirinin final mərhələsində mübarizə apardı. Nəticədə Azərbaycan gimnastları turniri 37.600 balla 8 idmançı sırasında beşinci pillədə başa vurdu. Bununla da Azərbaycan qrupu turniri cəmi bir bürünc medalla başa vurdu.
İlin birinci nüfuzlu turniri 8–14 iyunda Bolqarıstanın Varna şəhərində baş tutan Avropa Çempionatı oldu. Bu turnirdən əvvəl bədii gimnastlardan ibarət Azərbaycan yığmasının baş məşqçisi Mariana Vasileva qrupun heyətində əvəzləmə elədi. Məryəm Səfərova qrupun heyətindən çıxarıldı və qrupa Nərminə Səmədova daxil edildi. Nərminə Səmədova heç bir zaman qrup turnirlərdə çıxış eləməmişdi. Səmədova 2014–2019-cu illərdə fərdi turnirlədə çıxış eləmişdi və bir-sıra beynəlxalq turnirlərdə medallara sahib olmuşdu.
Darya Sorokina, Ləman Əlimuradova, Nərminə Səmədova, Yelizaveta Luzan və Zeynəb Hümmətovadan ibarət qrupun birinci turniri Avropa Çempionatı oldu. Komanda əvvəlcə çempionatın təsnifat mərhələsində mübarizə apardı. Beş topla turnirdə çıxışı referilər tərəfindən 41.750 balla qiymətləndirilən qrup nəticələrə əsasən 18 qrup sırasında yeddinci pillədə qərarlaşdı və final mərhələsinə vəsiqə qazandı. 3 halqa / 2 gürz turnirində isə qrup uğurla çıxış elədi. Kompozisiyası refeirilər tərəfindən 40.475 balla qiymətləndirilən qrup nəticələrə əsasən dördüncü pillənin sahibi oldu və final mərhələsinə vəsiqə qazandı. Beş topla turnirin çıxışı uğursuz olduğuna görə bu ümumi nəticəyə ciddi təsir elədi. Nəticədə Azərbaycan təmsilçiləri 82.225 balla 18 qrup sırasında yeddinci pillənin sahibi oldu. Turnirin növbəti günü ayrı-ayrı alətlərdə final mərhələsi baş tutdu. Komanda əvvəlcə beş topla turnirin final mərhələsində çıxış elədi. Kompozisiyası referilər tərəfindən 43.700 balla qiymətləndirilən Azərbaycan təmsilçiləri nəticələrə əsasən turniri altıncı pillədə başa vurdu. 3 halqa / 2 gürz turnirində də qrup medala sahib ola bilmədi. Komandanın çıxışı referilər tərəfindən 41.750 balla qiymətləndirilən qrup nəticələrə əsasən turnrii dördüncü pillədə başa vurdu. Bununla da qrup Avropa Çempionatını medalsız başa vurdu.
XXXII Yay Olimpiya Oyunları thumb|390x390px|alt=|[[2020 Yay Olimpiya Oyunları|XXXI Yay Olimpiya Oyunlarında mübarizə aparan Azərbaycan qrupu: Ləman Əlimuradova, Yelizaveta Luzan, Nərminə Səmədova, Darya Sorokina və Zeynəb Hümmətova]]
İyulun 8-də bədii gimnastlardan ibarət Azərbaycan yığmasının məşqçiləri tərəfindən 15 gün sonra baş tutacaq XXII Yay Olimpiya Oyunlarında mübarizə aparacaq heyəti açıqlandı. Heyətə Darya Sorokina, Ləman Əlimuradova, Nərminə Səmədova, Yelizaveta Luzan və Zeynəb Hümmətova daxil edildi.
Olimpiadadan əvvəl Darya Sorokina, Ləman Əlimuradova, Nərminə Səmədova, Yelizaveta Luzan və Zeynəb Hümmətova ibarət qrup İsrailin Təl-Əviv şəhərində baş tutan FIG Qran-Pri turnirində mübarizə apardı. Komanda turnirində bürünc medala sahib olan Azərbaycan qrupu ümumi turnirdə, 5 topla turnirdə və 3 halqa / 2 gürz turnirində də bürünc medalların sahibi oldu.
COVID-19 pandemiyası səbəbilə təxirə salınan XXXII Yay Olimpiya Oyunları 22 iyul-8 avqustda Yaponiyada baş tutdu. Azərbaycan sonuncu dəfə bədii gimnastların qrup turnirində 12 il əvvəl təmsil olunmuşdu. Darya Sorokina, Ləman Əlimuradova, Nərminə Səmədova, Yelizaveta Luzan və Zeynəb Hümmətova ibarət qrup iyulun 7-də mübarizə apardı. Təsnifat mərhələsində qrup əvvəlcə 5 topla proqramı icra elədi. Nəticədə qrupun çıxışı referilər tərəfindən 36.700 balla qiymətləndirildi. Bu nəticəyə əsasən qrup beş topla turnirdən sonra 14 qrup sırasında 10-cu pillədə qərarlaşdı. Daha sonra gimnastlar 3 halqa / 2 gürz turnirində mübarizə apardı. Bu səfər qrupun çıxışı referilər tərəfindən 37.650 balla qiymətləndirildi. Nəticədə qrup onuncu pillədə qərarlaşdı. Ümumi nəticələrə əsasən isə Darya Sorokina, Ləman Əlimuradova, Nərminə Səmədova, Yelizaveta Luzan və Zeynəb Hümmətova ibarət qrup təsnifat mərhələsini 74.350 balla onuncu pillədə başa vurdu və olimpiadanın final mərhələsinə vəsiqə qazana bilmədi.
Olimpiadadan sonra bədii gimnastlardan ibarət Azərbaycan yığmasının baş məşqçisi Mariana Vasileva Azərbaycan qrupunun heyətində əvəzləmə elədi. Nərminə Səmədova qrupun heyətindən çıxırıldı və onun əvəzinə qrupa Güllü Ağalarzadə daxil edildi. 18 yaşlı Güllü Ağalarzadə gənclər arasında beynəlxalq turnirlərdə bir sıra uğurlara imza atmışdı.
Darya Sorokina, Güllü Ağalarzadə, Ləman Əlimuradova, Yelizaveta Luzan və Zeynəb Hümmətova ibarət qrupun birinci turniri Yaponiyanın Kitayuşu şəhərində baş tutan Dünya Çempionatı oldu. Çempionatın təsnifat mərhələsində qrup əvvəlcə beş topla turnirdə mübarizə apardı. Çıxışı referilər tərəfindən 39.600 balla qiymətləndirilən Azərbaycan təmsilçiləri nəticələrə əsasən 18 qrup sırasında altıncı pillədə qərarlaşdı və final mərhələsinə vəsiqə qazandı. Daha sonra qrup 3 halqa / 2 gürz turnirində çıxış elədi. Kompozisiyası referilər tərəfindən 38.000 balla qiymətləndirilən Azərbaycan təmsilçiləri 8-ci pillənin sahibi oldu. Ümumi nəticədə isə qrup 77.600 balla Dünya Çempionatını altıncı pillədə başa vurdu. Turnirin növbəti günü ayrı-ayrı alətlərdə final mərhələsi baş tutdu. Komanda əvvəlcə beş topla turnirin final mərhələsində çıxış elədi. Kompozisiyası referilər tərəfindən 38.050 balla qiymətləndirilən Azərbaycan təmsilçiləri nəticələrə əsasən turniri altıncı pillədə başa vurdu. 3 halqa / 2 gürz turnirində də qrup medala sahib ola bilmədi. Komandanın çıxışı referilər tərəfindən 38.750 balla qiymətləndirilən qrup nəticələrə əsasən turnri altıncı pillədə başa vurdu.
2022-ci il: Dünya Çempionatında tarixi uğur
2022-ci ilin birinci nüfuzlu turniri 22–24 apreldə Azərbaycanda baş tutan FIG World Cup turniri oldu. Bu turnirdə Azərbaycanı Darya Sorokina, Güllü Ağalarzadə, Kamilla Əliyeva, Ləman Əlimuradova, Yelizaveta Luzan və Zeynəb Hümmətova ibarət qrup təmsil elədi. Komanda əvvəlcə təsnifat mərhələsində beş halqa ilə turnirdə mübarizə apardı. Kompozisiyası referilər tərəfindən 33.050 balla qiymətləndirilən Azərbaycan təmsilçiləri nəticələrə əsasən 14 qrup sırasında sadəcə İtaliya gimnastlarından geri qaldı. Daha sonra Azərbaycan gimnastları 3 lent və 2 topla proqramı icra elədi. Bu çıxışı referilər tərəfindən 30.600 balla qiymətləndirilən Azərbaycan qrupu bu səfər də 14 qrup sırasında sadəcə İtaliya gimnastlarından geri qaldı. Ümumi nəticədə Azərbaycan gimnastları 63.650 balla turnirin gümüş medalına sahib oldu. Turnirin növbəti günü ayrı-ayrı alətlərdə final mərhələləri baş tutdu. Azərbaycan gimnastları əvvəlcə beş halqa ilə turnirdə mübarizə apardı. Komandanın bu çıxışı referilər tərəfindən 32.850 balla qiymətləndirildi. Azərbaycan təmsilçilərinin əsas rəqibi hesab olunan İtaliya nümayəndəsi isə 0.400 bal az — 32.450 bal topladı. Bununla da Azərbaycan qrupu turnirin qızıl medalına sahib oldu. 3 lent və 2 topla proqramda isə Azərbaycan gimnastları uğursuz çıxış elədi. Kompozisiyası referilər tərəfindən 24.750 balla qiymətləndirilən qrup nəticələrə əsasən turniri beşinci pillədə başa vurdu. Bununla da Azərbaycan qrupu turniri bir qızıl və bir gümüş medalla başa vurdu.